સુરત જિલ્લાના પલસાણા અને કડોદરામાં એક વિવાદીત કોસ્ટેબલ દ્વારા દારૂના ધંધા સાથે તેમજ ગાંજા વેચતા હોય અથવા ભુતકાળમાં તેમના પરીવાર અને પોતે ગુનાહીત પ્રવ્રુતીમાં સામેલ હોય તેવા ઇસમોને જીઆરડીમાં ભરતી કરવામાં આવી હતી. અને આ અંગે જે તે સમયે તત્કાલીન પોસઇ તેમજ પોઇ ને પણ જાણ કરાઇ હતી. તેમ છતા આવા ઇસમો દારૂ વાળાઓ પાસે હપ્તાઓ તેમજ નાના મોટા કેસોનું સેટલમેન્ટ કરાવતા હોવાથી પોલીસને ફાયદો થાય છે. તે માટે આવા ઇસમો આજે પણ જીઆરડીની નોકરી કરી રહ્યા છે. મોટા ભાગે રાત્રિના સમયે આવા ઇસમોનો ત્રાસ ઘણો હોય છે. અને તેઓ દમણ તરફથી આવતા ઘણા વાહનોને ચેક કરી દારૂના નશામાં કાર ચલાવતા ઇસમો પાસેથી મોટો તોડ કરતા હોવાની પણ ચર્ચા જોવા મળી રહી છે. ત્યારે આ અંગે પોલીસ અધિકારી આવા ઇસમો સામે લાલ આંખ કરે એ જરૂરી છે.